[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000001", "text": "Eesti ajakirjandusettevo\u0303tted: oleme s\u030cokeeritud riigi otsusest to\u0303sta ka\u0308ibemaksu ajakirjanduse tellimustele"}, {"text_idx": "#000002", "text": "Eesti Meediaettevo\u0303tete Liiduni on jo\u0303udnud kuuldused, et valitsuskoalitsioon otsustas neljapa\u0308eva pa\u0308rastlo\u0303unal to\u0303sta ajakirjanduse tellimustele kehtivat ka\u0308ibemaksuma\u0308a\u0308ra 4% vo\u0303rra \u2013 seda u\u0308hegi analu\u0308u\u0308sita, kirjastajaid kaasamata."}, {"text_idx": "#000003", "text": "Liidu tegevjuhi Merle Viirmaa so\u0303nutsi on u\u0308leriigilistele ja kohalikele lehtedele maksuto\u0303us s\u030cokk, sest tellimustele kehtiva ka\u0308ibemaksuma\u0308a\u0308ra to\u0303us tuleb lisaks u\u0308ldisele ka\u0308ibemaksuto\u0303usule, mis meediaettevo\u0303tete reklaamimu\u0308u\u0308gile nagunii rakenduks."}, {"text_idx": "#000004", "text": "\u201cOlime juba mitu na\u0308dalat kuulnud kuulujutte, et lisaks koalitsioonilepingus ja valitsuse to\u0308o\u0308plaanis kokkulepitud maksuto\u0303usudele sepitses koalitsioon salaja lisaks veel ka ajakirjanduse tellimustele ka\u0308ibemaksuto\u0303usu, aga kuna valitsus omaalgatuslikult meid ei kaasanud ning plaani na\u0308idati hoopis opositsiooni soovina, siis nu\u0308u\u0308d on selginud, et see oli siiski kogu aeg valitsuse plaan \u2013 su\u0308vendada ebavo\u0303rdset konkurentsi digihiidudega ning viia Eesti ajakirjanduse kirjastamiseks Euroopa ko\u0303ige kallimate riikide sekka \u2013 sellesse gruppi me edaspidi oma 9% ka\u0308ibemaksuma\u0308a\u0308raga paigutume,\u201d u\u0308tles Viirmaa."}, {"text_idx": "#000005", "text": "Eesti Meediaettevo\u0303tete Liidu liikmete kollektiivne a\u0308ritulem 2021. aastal oli miinuses ning liidu tegevjuhi so\u0303nul saab maksuto\u0303us tulla ainult ka\u0308rbete arvelt."}, {"text_idx": "#000006", "text": "\u201cKes saavad, ka\u0308rbivad investeeringuid; kes ei saa, ka\u0308rbivad to\u0308o\u0308kohti. Kindlasti satub ma\u0308rkimisva\u0308a\u0308rne hulk 850 ajakirjaniku to\u0308o\u0308kohast Eestis lo\u0308o\u0308gi alla, sest viimase aasta jooksul on ajakirjanduse tegevuskeskkond oluliselt halvenenud \u2013 u\u0308le kahe korra on so\u0303ja ajal to\u0303usnud paberi hind ja muud kulud, kiirenenud on reklaamiraha va\u0308ljavool Eesti meediaturult. Eesti on ainus riik Euroopas, kus ka\u0308ibemaks ajakirjandusele to\u0303useb. Kui COVIDi ja Venemaa agressiooni tuules tehti suuri so\u0303nu vaba ajakirjanduse olulisusest, venekeelse ajakirjandusega tegelemise olulisusest ja avaliku ruumi ta\u0308iustamise vajadusest, siis need so\u0303nad ei maksa valitsuse tegude valguses mitte midagi. Ko\u0303ige enam kummastab professionaalse ja avatud dialoogi puudus ning ausalt o\u0308eldes, ebapa\u0308devad argumendid. Osade valitsuspoliitikute va\u0308ited, et neil polnud alternatiive, on va\u0308a\u0308raks osutunud, ka\u0308ibemaksudirektiiv vo\u0303imaldas just ajakirjandusele veel erinevaid lahendeid, mis riigi tulusid ei oleks muutnud. Va\u0308a\u0308rva\u0308ited, salatsemine ja dialoogi puudus su\u0308vendavad ajakirjandusettevo\u0303tete pettumust valitsuses,\u201d lo\u0303petas Viirmaa."}, {"text_idx": "#000007", "text": "Ajakirjanike Liidu avaldus TTJA ettepanekust"}, {"text_idx": "#000008", "text": "Urmas Sukles: ka\u0308ibemaksu to\u0303stmine on hotellide jaoks karm"}, {"text_idx": "#000010", "text": "Keskerakond ja Isamaa ei toetanud ka\u0308ibemaksu alandamist 15 protsendile"}, {"text_idx": "#000011", "text": "EKRE teeb valitsusele ettepaneku vabastada ravimid ka\u0308ibemaksust"}, {"text_idx": "#000012", "text": "Pole see ajakirjandus mingi erand, ko\u0303ik on maksuto\u0303usudest s\u030cokeeritud."}, {"text_idx": "#000013", "text": "Ei pea virisema, ajakirjandus ise on loonud seda punast impeeriumit ja ko\u0303ike seda, mis kokkuvo\u0303ttes on eesti ha\u0308vitamine. Koguni punastel politoloogidel on vesi ahjus."}, {"text_idx": "#000015", "text": "Meediaettevo\u0303tted said ju riigilt veel otsest rahalist toetust. Selle raha eest ra\u0308a\u0308giti seda mida vaja oli. Nu\u0308u\u0308d oleme nagu Venemaa vo\u0303i kunagine Saksamaa kus tehakse riigipropagandat riigi tellimusel. Ei ole normaalne see olukord."}, {"text_idx": "#000016", "text": "Meil pidavat ju vo\u0303rdne kohtlemine olema, miks siis osad a\u0308rid palju soodsamalt maksustatud on? Kvaliteetset erapooletut ajakirjandust meil ju ei ole ammu. Suunamudijate-sisuloojate unena\u0308gusid ei pea riiklikult soosima.\nToit peaks va\u0308iksema ka\u0308ibemaksuga olema, see on eluks ha\u0308davajalik."}, {"text_idx": "#000017", "text": "Asjalikku ajakirjandust on kahjuks Eestis va\u0308he, enamus valitseva kliki kontrolli all. Ja miks peab meediast iga pa\u0308ev lugema seda kuidas u\u0308ks mudisuunaja kaalusat alla vo\u0303tab."}, {"text_idx": "#000018", "text": "Ka\u0308ibemaks ju 20% Eestis,mis vingumine?"}, {"text_idx": "#000019", "text": "See on ha\u0308davajalik. Nii va\u0308ike riik ei vaja nii palju meediat ja ajakirjandust."}, {"text_idx": "#000020", "text": "Nutt ka\u0308ib ju selle u\u0308mber, et enda kasum va\u0308heneb. Tellitakse va\u0308hem ajakirjandust ko\u0303rgemate maksudega ja kellele sa mu\u0308u\u0308d enam. Mis sellest ostjast, ikka enda rahakott ja\u0308a\u0308b o\u0303hemaks."}, {"text_idx": "#000021", "text": "Siinkohal oleks paslik meelde tuletada, et need samad ajakirjandusettevo\u0303tted on oma pika ja toimeka tegutsemisega selle koalitsiooni valmis meisterdanud. Ma ootaks ikka nu\u0308u\u0308d ro\u0303o\u0303msaid ho\u0303ikeid, mitte sellist hala...."}, {"text_idx": "#000022", "text": "Mis nu\u0308u\u0308d nutavad? Ehk mo\u0303ni neist saab pa\u0308riselt aru, kelle kasuks siiani kiljutud on. Ja\u0308a\u0308b vast kogu seda vahtu va\u0308hemaks ja pinnale ja\u0308a\u0308b mo\u0303ni asjalik?"}, {"text_idx": "#000023", "text": "Ta\u0308pselt minu mo\u0303te! Juba Delfist lugedes imestasin, oli vist selline juhtkiri seal. Kui neli aastat on ta\u0308iesti varjamatult kriitikavabalt liberaalidele valimisreklaami tehtud ning konservatiive ainult materdatud (pealkirjas antakse juba toon ette), vo\u0303iks nu\u0308u\u0308d siis oma tulemusele ausalt silma vaadata, kui reffide ka\u0308gistavad ka\u0308ed ka nendeni jo\u0303udsid \u2013 ko\u0303ikide teisteni juba on jo\u0303udnud. Seni ko\u0303lbas mo\u0303nitada ku\u0308ll Nursipalu rahvast, ku\u0308ll su\u0308stist keeldujaid, ku\u0308ll igasuguseid muid mo\u0303tlejaid ja kahtlejaid. Reformierakonna osalusel valitsuste eesma\u0308rk on vist Eesti inimestest igasugune o\u0303nnemolekul lo\u0303plikult eraldada, aga ikka omal nahal tuleb see a\u0308ra kannatada (ajakirjanikel), enne ju ei usu. Seni oli nii tore vastuvoolu ujujaid mo\u0303nitada, eksole!... Loe rohkem \u00bb"}, {"text_idx": "#000024", "text": "O\u0303igused eeldavad ka vastutuse vo\u0303tmist! Ja EKREt konservatiivideks nimetada on pisut ennatlik!"}, {"text_idx": "#000025", "text": "Praegune koalitsioon tahaks parema meelega u\u0308ldse ajakirjanduse vist a\u0308ra kaotada kuniks riigi oma pande ohjasse saada."}, {"text_idx": "#000026", "text": "La\u0308a\u0308ne Elu paberleht neljapa\u0308eval, 5. oktoobril"}, {"text_idx": "#000027", "text": "Kastani ta\u0308naval hirmu tekitanud mees vo\u0303eti kaheks kuuks vahi alla"}, {"text_idx": "#000030", "text": "Kuke ku\u0308las toimunud avariis hukkus autojuht (ta\u0308iendatud 8.33)"}, {"text_idx": "#000034", "text": "MAFFi publiku lemmikuks sai film konnadest"}, {"text_idx": "#000035", "text": "Virtsu rahvamaja sai uue juhi"}, {"text_idx": "#000038", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000040", "text": "var js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000041", "text": "Vald survestab Metsku\u0308la lastevanemaid uut kooli valima\nLa\u0308a\u0308neranna vallavalitsus: Metsku\u0308la lapsed ei ta\u0308ida koolikohustust\nKohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)"}]